Legal Document

Category: 1261

Text:
136. ΑΠΟΦΑΣΗ ΥΠΟΥΡΓΟΥ ΑΝΑΠΤΥΞΗΣ Αριθ. Π1/2393 της 10/25 Ιουν. 1996 (ΦΕΚ Β' 490) Επιβολή προστίμου και διαδικασία είσπραξής του, σύμφωνα με το άρθρ. 2 παρ. 16 του Νόμ. 2286/95. 1.Ορίζουμε τη διαδικασία επιβολής προστίμου που προβλέπεται στις διατάξεις του άρθρ. 2 παρ. 16 του Νόμ. 2286/95 "Προμήθειες του δημοσίου τομέα και ρυθμίσεις συναφών θεμάτων" ως κατωτέρω: 1.1.Η δ/νση πολιτικής προμηθειών διενεργεί έλεγχο για την υποβολή ή την εκπρόθεσμη υποβολή εκ μέρους των φορέων του ενιαίου προγράμματος προμηθειών των απολογιστικών στοιχείων σύμφωνα με την παρ. 16 του άρθρ. 2 του Νόμ. 2286/95. 1.2.Εφ’ όσον διαπιστωθεί από του αρμόδιο υπάλληλο ότι τα προβλεπόμενα στοιχεία δεν υποβλήθηκαν ή υποβλήθηκαν εκπρόθεσμα συντάσσεται έκθεση ελέγχου σύμφωνα με τα υποδείγματα "Α" & "Β", που αποτελούν αναπόσπαστο μέρος της παρούσας, η οποία υπογράφεται από τον προϊστάμενο του Β Τμήματος και το Δ/ντή της Υπηρεσίας. 1.3.Με βάση την παραπάνω έκθεση ελέγχου επιβάλλεται στο φορέα το προβλεπόμενο από την παρ. 16 του άρθρ. 2 του Νόμ. 2286/95 πρόστιμο με έκδοση πράξης επιβολής προστίμου σύμφωνα με το υπόδειγμα "Γ" που αποτελεί αναπόσπαστο μέρος της παρούσας. 1.4.Το πρόστιμο που επιβάλλεται καταβάλλεται στο Δημόσιο Ταμείο σε πίστωση του ΚΑΕ 3739 "Λοιπό πρόστιμο και χρηματικές ποινές επιβαλλόμενες από τα Δικαστήρια και Δημόσιες γενικά Αρχές" και επιβαρύνεται με χαρτόσημο το οποίο μαζί με την εισφορά υπέρ ΟΓΑ ανέρχεται σε 2,4%. 1.5.Ο υπόχρεος φορέας οφείλει να προσκομίσει στην Υπηρεσία που εξέδωσε την πράξη επιβολής προστίμου το σχετικό διπλότυπο καταβολής το οποίο ακυρώνεται αμέσως με αναγραφή πάνω σ’ αυτό του αριθμού της πράξης επιβολής προστίμου. 2.Η απόφαση μας Π1/3563/25.10.95 καταργείται. 3.Η παρούσα να δημοσιευθεί στην Εφημερίδα της Κυβερνήσεως. (Ακολουθούν Υποδείγματα Α, Β και Γ). (Μετά τη σελ. 258,718) Σελ. 258,719 Τεύχος 1240-Σελ. 93 Υπηρεσία Κρατικών Προμηθειών. 25.Δ.α.136